Nabezo Premium ที่Central Embassy จะเรียกว่าเป็นร้านบุฟเฟต์อย่างที่ไม่เมนูเขียนก็ไม่เชิงเพราะจะเป็นBuffetในส่วนของผักต่างๆครับ ในร้านจัดโต๊ะค่อนข้างเป็นส่วนตัวและเป็นสัดส่วนดีทีเดียว ราคาค่อนข้างสูงพอสมควรและ1คนจะต้องสั่ง1Course ส่วนAdd on ต่างๆสั่งเพิ่มเติมได้ในภายหลัง ซึ่งราคาคอร์สเริ่มต้นก็คือเซ็ตหมูคุโรบูตะที่ 650บาท++ วันนี้มากันสามคนเลยสั่งชุดคุโรบูตะไป2ชุดและชุดเนื้อวากิว950บาท++ไปอีกชุด โดยชุดเนื้อวากิวได้ส่วนลดจากWongnai Bangkok Restaurant Week มาช่วยไว้ 

ใน1Courseก็จะมี 
1. Chef's Choice of 3 Appetizersมาเปิดก่อน ชุดหมูกับเนื้อวากิวนี่ไม่ต่างกันมากครับ ต่างแค่1ในสามอย่างที่เปลี่ยนจากเนื้อวัวเป็นเนื้อหมูแค่นั้น 
2. อาหารตามSetนั้นๆ ในที่นี้คือ Wagyu200g และ Kuro-Buta100g/set ส่วนของเนื้อทั้งหมูและวัวนี่นุ่มหวานดีจริงๆครับ
3. All you can eat 20 kinds of fresh vegetable รับรองว่าผักเขาสดจริงๆ 
4. Zousui with egg,Ramen or Udon อันนี้มาถึงจานหลักแต่จำกัดโต๊ะนึงเลือกได้1อย่างเท่านั้น ไม่ได้นับตามจำนวนคนนะ
5. Dessert มีให้เลือกสามอย่าง Matcha Wasabi-mochi(ผมไม่ค่อยได้กลิ่นวาซาบิเลย), Shiratama-anmitsu, ice-cream

การบริการโอเคดีครับ จะคอยเดินถือถาดผักมาให้เลือกตลอด เป็นร้านอาหารที่นำเสนอการรับประทานอาหารในแบบCourseของญี่ปุ่นจริงๆเลยทำให้คนที่ไม่ชินอาจจะงงๆกับลำดับวิธีการก่อน-หลังไปบ้างครับ

สำหรับเครื่องดื่มเนื่องจากมาในวันวิสาขชาบู เอ้ย บูชาเลยไม่ได้กินSho-Chu Cocktail ที่สั่งไป ได้เป็นItalian Soda แก้วละ110บาทมาแทนครับโดยทางร้านเขาจะใช้โซดาของPerrier ขอตินิดนึงตรงที่เป็นร้านญี่ปุ่นแบบพรีเมี่ยมนี่พนักงานน่าจะเข้าใจภาษาญี่ปุ่นในระดับนึงครับ อย่างพวกPlum,Peach,Green Apple น้องผมพูดเป็นชื่อญี่ปุ่นตามในเมนูแต่พนักงานไม่เข้าใจหน่ะ